text: भारती एयरटेल के चेयरमैन सुनील भारती मित्‍तल ने इंडिया मोबाइल कांग्रेस में कहा कि टेलीकॉम सेक्‍टर को तंबाकू इंडस्‍ट्री की तरह भारी टैक्‍स का सामना करना पड़ रहा है। इस मुद्दे को शीघ्रता से निपटाने की जरूरत है। उन्‍होंने कहा कि नेशनल डिजिटल कम्‍यूनिकेशन पॉलिसी में स्‍पष्‍ट तौर पर कहा गया है कि उसका उद्देश्‍य राजस्‍व को बढ़ाना नहीं है, तब ऐसे में टेलीकॉम ऑपरेटर्स और टेलीकॉम डिपार्टमेंट राजस्‍व बढ़ाने के लिए क्‍यों जिम्‍मेदार होने चाहिए।